Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael valmistub laiendama oma maismaarünnakut Rafah'sse,
samal ajal kui USA lisab survet Jeruusalemma suhtes
humanitaarabi hulga suurendamiseks Gaza sektorisse.
Islamistlik terrorirühmitus Hamas keeldub igasugustest läbirääkimistest
humanitaarrelvarahu saavutamiseks, kui IDF Gaza sektorist ei taandu.
Türgi ähvardab Iisraeli kohutavate tagajärgedega,
kui moslemitel ei lasta ramadaani ajal Templimäel palvusi pidada.
Jeruusalemm jääb vankumatuks oma otsustavuses
täita oma kohust Iisraeli rahva ees
ning hävitada Gaza sektoris islamistlik Hamas
ja selle terroristlikud liitlasrühmitused.
Iisraeli Kaitsejõud (IDF) valmistuvad koos riigi Julgeolekuagentuuri ISAga
laiendama maismaaoperatsiooni Egiptusega piirnevasse Rafah'sse
Gaza lõunaosas. Kolme tippluureametniku sõnul,
kes on sel teemal TV7-ga rääkinud, võib alates hetkest,
kui Jeruusalemma sõjakabinet on andnud konkreetse poliitilise käsu,
ca 1,2 miljoni Gaza elaniku ümberpaigutamine
Rafah' linnast Gaza sektoris eraldatud turvatsooni
võtta poolteist kuni kaks nädalat.
Ja kuigi kõiki selleks ülikeeruliseks operatsiooniks kavandatud olukordi
ajakohastatakse pidevalt enne tõehetke,
pole Iisraeli sõjakabinet oma plaane
veel USA kaitseministeeriumiga jaganud.
Me pole veel näinud Iisraeli plaani Rafah' operatsioonide kohta.
USA kaitseminister Loyd Austin võõrustas eile õhtul Pentagonis
Iisraeli sõjakabineti ministrit Benny Gantzi.
Kaks kõrget kaitseametnikku arutasid pikalt erinevaid küsimusi
seoses sõjaga Hamasi vastu Gazas
ja teisi konkreetseid regionaalse tähtsusega teemasid.
Minister Austin võõrustas täna Pentagonis kahepoolsel kohtumisel
Iisraeli sõjakabineti liiget, minister Benny Gantzi.
Minister Austin mõistis hukka Hamasi 7. oktoobri rünnaku Iisraeli vastu
ja õhutas vabastama kõiki Hamasi poolt kinnipeetavaid pantvange.
Samuti väljendas minister suurt muret humanitaarolukorra pärast Gazas
ja palus minister Gantzi toetust,
et võimaldada rohkem humanitaarabi ja selle jagamist Gazas.
Samuti rõhutas minister Austin,
et enne Rafah's toimuvaid maismaaoperatsioone
on vaja usaldusväärset ja rakendatavat kava
tsiviilelanike kaitsmiseks ja humanitaarolukorra lahendamiseks.
Küsimusele eksliku arusaama suhtes väidetava "paradoksi" kohta,
et Iisraelile antakse laskemoona samal ajal humanitaarabi andmisega
terrorist nakatunud territooriumi palestiinlastele;
vastas kindral Ryder et kuigi Ameerika Ühendriigid
toetavad jätkuvalt raudselt Iisraeli õigust enesekaitsele,
tunnistab Bideni valitsus ka gazalaste turvalisuse tagamise tähtsust.
7. oktoobril ründas Hamas Iisraeli. Surma sai üle 1200 inimese,
pantvangi võeti üle 200, kellest pooled on endiselt Hamasi käes.
Hamas pole relvi maha pannud. Ta kujutab endiselt Iisraelile
olulist ja potentsiaalselt eksistentsiaalset ohtu.
Ja Iisraelil on kaasasündinud õigus end kaitsta.
Ning tugeva ja pikaajalise partnerina
toetavad Ameerika Ühendriigid Iisraeli õigust end kaitsta
ja jätkame nende toetamist ning tagame, et neil on olemas kõik,
mida nad vajavad oma rahva ja kodanike kaitsmiseks
Hamasi tulevaste terrorirünnakute eest.
Samal ajal, nagu oleme juba kaua öelnud, ja mainisin varem,
USA valitsuse poolt gazalastele antud humanitaarabiga
rohkem kui 180 miljoni USD ulatuses,
tunnistame, et on oluline tagada Gaza inimeste turvalisus.
Oluline on rõhutada, et USA ja Jordaania Hašimiidi Kuningriik
süvendasid jõupingutusi toimetada Gazasse abi õhuteitsi.
Püüdes suurendada terrorist räsitud enklaavi jõudva humanitaarabi mahtu,
eiravad nad täielikult asjaolu,
et enamik sellest toetab kahtlemata sisuliselt
Iisraeli vastu võitlevaid terrorirühmitusi.
Nagu president Biden ütles,
on see osa meie ja rahvusvaheliste partnerite püüdlustest
Gazasse toimetava abi hulga suurendamiseks.
Nagu eelmine nädal ütlesin, uurime selleks teisi kanaleid,
sh mereteed.
Uurime abi tarnimiseks meritsi nii sõjalisi kui kaubanduslikke võimalusi.
See nõuab veel palju tööd. Muidugi nõuame jätkuvalt,
et Iisrael lubaks rohkem veokeid, marsruute ja uusi piiriületuspunkte,
et abivajajateni jõuaks enam abi ja voogu suurendaks.
Islamistlik terrorirühmitus Hamas on seni tagasi lükanud
USA, Katari ja Egiptuse poolt talle esitatud kokkuleppe kava.
Selle asemel võttis Hamas vastu hullumeelse positsiooni,
lootes kuidagi päästa peatse huku eest
oma allesjäänud võitlejaid ja juhtkonda Gazas.
Viimase kahe päeva jooksul esitas Hamas oma seisukoha
vennalike Katari ja Egiptuse vahendajate poolt
eelmise nädala lõpus tehtud ettepaneku kohta.
Kinnitasime veel kord oma relvarahu tingimusi:
täielik taandumine sektorist,
ümberasustatud isikute naasmine aladele, kust nad lahkusid,
piisava hädaabi ja meditsiinilise abi andmine
ning ülesehitusprotsessi käivitamine.
Hamasi keeldumine aktsepteerida USA visandit
on ilmselgelt põhjustanud pettumust Bideni valitsuses,
kes loodab endiselt tagada relvarahu enne moslemite ramadaanikuud.
See on praegu Hamasi käes. Iisraellased on teinud koostööd.
Eksisteerib ratsionaalne pakkumine.
Saame paari päeva pärast teada, kas see saab teoks.
Aga vajame relvarahu.
On oluline märkida,
et kuigi Iisrael nõustus USA, Katari ja Egiptuse pakutud plaaniga,
töötab Jeruusalemm ka ramadaaniga seotud pingete leevendamise nimel.
Peaminister Netanyahu teatas
pärast kohtumist julgeolekujuhtide ja mitme ministriga,
et moslemeist iisraellaste pääsule Al-Aqsa mošeesse Templimäel
ei kehtestata vastuolulise kuu jooksul uusi piiranguid.
Iisraeli poliitika on alati kaitsnud
ja kaitseb ka edaspidi usuvabadust kõikidele usunditele.
Oleme teinud seda ka ramadaani ajal ja teeme seegi kord.
Teeme kõik, et kaitsta jumalateenimisvabadust Templimäel,
arvestades samal ajal asjakohaselt julgeoleku- ja turvavajadustega,
ja võimaldame moslemirahval püha tähistada.
On tähtis märkida, et hinnanguliselt peaks ramadaani esimesel nädalal
osalema Jeruusalemmas Templimäel palvustel 50-60000 Iisraeli moslemit,
samas kui Läänekalda palestiinlaste juurdepääs
sõltuks vanusest ja ISA heakskiidust.
Vahepeal võõrustas Türgi president Recep Tayyip Erdogan Ankaras
Palestiina presidenti Mahmoud Abbasi,
mille käigus ta ähvardas Iisraeli.
Läheneva ramadaanikuu raames
edastame oma sõnumeid vajalikesse kohtadesse
seoses vajadusega vältida provokatsioone.
Radikaalsete Iisraeli poliitikute nõudmised
piirata moslemite sissepääsu Al-Aqsa mošeesse on täielik mõttetus.
Sellisel sammul on kahtlemata tõsised tagajärjed.
Türgi riigipea jätkas, käsitledes Venemaa juhitud jõupingutusi,
sihiga saavutada kõigi rivaalitsevate Palestiina fraktsioonide,
sh Abbasi Fatah', islamistliku Hamasi
ja Iraani käsilase Palestiina Islamidžihaadi ühtsus.
Samuti jälgime tähelepanelikult jõupingutusi
ühtsuse ja kokkulepe tagamiseks meie Palestiina vendade vahel.
Praeguses etapis, kuhu jõudnud oleme,
on üks parimaid vastuseid Iisraeli piinadele
üksmeele ja ühtsuse tagamine palestiinlaste seas.
Samuti oleme alati valmis selles vallas kõike vajalikku tegema.
Jätkame oma rahva ja maa ühendamist.
Ühendame Palestiina fraktsioonid
ja jätkame tööd oma jõudude ühendamise nimel
vastavalt Palestiina Vabastusorganisatsiooni,
Palestiina rahva ainsa seadusliku esindaja poliitilistele tegevuskavadele
ja rahvusvahelistele kohustustele.
On tähtis rõhutada,
et Venemaa juhitud Palestiina ühtsuse läbirääkimised
lõppesid eriliste edusammudeta.
Ometi oli Venemaa välisminister Sergei Lavrov
kuu alguses toimunud Türgi diplomaatiafoorumil lootusrikas,
et rivaalitsevate Palestiina rühmituste ühiskommünikee on paljutõotav.
Eile Moskvas toimunud Palestiina fraktsioonide kohtumisel
vastu võetud kommünikees
panid nad esmakordselt kirja oma valmisoleku
austada Palestiina Vabastusorganisatsiooni platvormi.
Kui see ei jää ainult loosungiks,
on see hea samm selle suunas,
et nad saaksid tõeliselt ühtseks
ja räägiksid välismaailmaga sama keelt.
Aitäh, et vaatasite TV7 Iisraeli Uudiseid!
On tähtis toonitada,
et TV7 Iisrael on annetuspõhine mittetulundusteenistus
ja kogu meie toodang on tasuta.
Kui meie saated teid õnnistavad ja tahaksite aidata kulusid kanda,
oleksime tänulikud, kui kaaluksite annetuse tegemist.
Seda saab teha meie veebilehel www.tvisraelnews.com
Kutsun ka paluma rahu ja päästet Jeruusalemmale ja Iisraelile.
Olen Jonathan Hessen. Õnnistatud õhtut!
Kohtumiseni järgmises saates! Seniks - shalom Jeruusalemmast!
Tõlge: Monika Jaaguri